DETOKS | Health24
Posted by: Lettie | 2007/03/16
In die middel van verlede jaar het ek weer begin detoks, een keer 'n maand vir drie dae. Ek gebruik G.I. Lean se bruistablette wat ek drie keer 'n dag moet drink en die eetprogram ingesluit. Is dit skadelik? Ek kry geweldig kopseer terwyl ek detoks. Ek drink 4 - 5 koppies swart bitter rooibostee, 2 - 3 liter water.
Ek is nie eintlik ten gunste van strawwe detoks programme nie, veral as dit kwaai lakseermiddels insluit. Dit is totaal onnodig om jou gestel en dermkanaal aan sulke martelings bloot te stel! Die kwaai hoofpyne is waarskynlik te wydte aan lae bloedsuiker, kafeïen-onttrekking, en/of dehidrasie a.g.v. die diarree wat jy miskien uitlok met daardie tablette. Los liewer hierdie detoks pogings en maak net seker dat jy 'n goed gebalanseerde dieet inneem en 4 glase water per dag drink. Jy kan probiotika ("goeie mikroörganismes") soos Bifidoforte of Intestiflora drink (koop by gesondheidswinkel) om seker te maak dat die mikroörganismes in jou dermkanaal gesond is en jy gereeld is.